open-index/open-wikipedia-markdown huggingface dataset:
Հրեաները Հայաստանում

**Հրեաները Հայաստանում**, համաձայն կիսաառասպելական ավանդույթի, հրեաները հայտնվեցին Հայաստանի տարածքում Նավուգոդոնոսոր 2-րդ արքայի կողմից մ.թ.ա. 586-ին Երուսաղեմի նվաճումից հետո։ Տիգրան 2-րդ և Արտավազդ թագավորների կողմից մ.թ.ա. Առաջին դարում հրեաների խմբերը Պաղեստինից վերաբնակվեցին Հայաստանում։ Չնայած դրան, մ.թ. 4-րդ դարում պարսկական զորքերի կողմից Հայաստանի ավերումից հետո հրեաների մեծ մասը գերի ընկավ։ Հրեաների առանձին խմբեր ապրում էին Հայաստանում մինչև 13-14-րդ դդ։ Այսպես կոչված «Տիգրանյան» հրեաների սերունդներ են համարվում զոկիները՝ հրեաների սուբէթնիկական մի խումբ, որն ապրում է Կապանի շրջանում։ 19-րդ դարում 1828 թ. Թուրքմենչայի պայմանագրի համաձայն Հայաստանի տարածքը միացվեց Ռուսական Կայսրությանը, որից հետո Հայաստանի տարածքում բնակեցվեցին վրացի և աշկենազ հրեաներ, ինչպես նաև սուբբոտիկներ՝ ռուս գյուղացիներ, ովքեր ընդունել էին հուդայականություն և արտաքսվել կայսրության նոր ծայրամասը։ Մինչև 1970 թ. հրեական բնակչությունը Հայաստանում կազմում էր մոտ 1048 մարդ։ 1980-ականների վերջին նրանց թիվը (ներառյալ նաև սուբբոտիկներին) կազմում էր շուրջ 500 մարդ։ 1990-ական թթ.-ին հրեաների մեծ մասը՝ շուրջ 1800 մարդ, արտագաղթեց։ Ներկա պահին Հայաստանում հաշվվում է շուրջ 500 հրեա։ Չնայած նրան, որ տարեկան մոտ 90-100 մարդ էր արտագաղթում, համայնքը չի փոքրացել։ Հանրապետության հիմնական հրեական կազմակերպությունը Երևանում գործող Հայաստանի Հրեական համայնքն է՝ գրանցված Արդարադատության նախարարությունում 1991 թ.-ին։ 1996-ից նախագահն է Ռիմա Վարժապետյան-Ֆելլերն, որն հանդիսանում է ԵՀԿ-ի (Եվրոասիական Հրեական Կոնգրես) Գերագույն Խորհրդի անդամ, ՌՀՀԿ-ի (Ռուսալեզու Հրեաների Համաշխարհային Կոնգրես) մայրցամաքային հատվածի անդամ, Համակարգող Խորհրդի անդամ և Հայաստանի նախագահի ղեկավարությամբ գործող Հասարակական Խորհրդի անդամ։ Ռիմա Վարժապետյան-Ֆելլերը հանդիսանում է նաև Մարդու Իրավունքների պաշտպանության հանրապետական գրասենյակի փորձագետների խմբի անդամ։

Կատեգորիա:Հրեաները և հուդաիզմը Հայաստանում
Կատեգորիա:Հայաստանի ազգեր
Միշտ ասա «Այո»

**«Միշտ ասա «Այո»»** կամ **«Այո մարդը»** (), ռեժիսոր Պեյթոն Ռիդի ֆիլմերից, որի գլխավոր դերերը մարմնավորում են Ջիմ Քերրին, Զոի Դեշանելը, Բրեդլի Կուպերը, Ջոն Մայքլ Հիգինսը, Ռիզ Դերբին, Դեննի Մասթերսոնը, Ֆիոնուլա Ֆլենագանը, Թերենս Սթեմփը, Սաշա Ալեքսանդրը, Մոլի Սիմսը։

Ֆիլմի գլխավոր հերոսը միշտ և ամենքին ասում է «ոչ»։ Նա նույնիսկ ընկերներին է ասում այդ խոսքը։ Բայց մի հիանալի օր նա պայմանագիր է կնքում ինքն իր խղճի հետ, որ միշտ պետք է ասի «Այո»։

## Դերերում

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2008 ֆիլմեր
Կատեգորիա:Relativity Media ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան վեպերի էկրանավորումներ
Կատեգորիա:Բրիտանական կինոկատակերգություններ
Կատեգորիա:Բրիտանական վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Կորեերեն ֆիլմեր
Կատեգորիա:Պեյթոն Ռիդի ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:2000-ականների կորեերեն ֆիլմեր
Կատեգորիա:Նեբրասկայում նկարահանված ֆիլմեր
Միշա Մայսկի

**Միշա Մայսկի** (անգլերեն՝ Mischa Maisky, ), հրեա թավջութակահար։ 

## Կենսագրություն
Մայսկին ծնվել է Ռիգայում։ Սովորել է Սանկտ-Պետերբուրգի կոնսերվատորիայում այնուհետև Մոսկվայի Կոնսերվատորիայում՝ Մստիսլավ Ռոստրոպովիչի դասարանում։ Նա միշտ արժանացել է Ռոստրոպովիչի հարգանքին։ Չայկովսկու անվան միջազգային մրցույթում 1966 թվականին նա գրավել է 6-րդ տեղը։ Այս մրցույթից հետո նա սկսում է սոլո կարիերա։ Նա հանդես է գալիս տարբեր նվագախմբերի և դիրիժորների հետ։ Նա ձայնագրել է մոտ 50 ձայնասկավառակ։ Կամերային երաժշտության ասպարեզում նա ելույթ է ունենում Մարթա Արգերիխի, Ռադու Լուպուի, Գիդոն Կրեմերի, Յանին Յանսենի, Ռենո Կապյուսոնի, Վլադիմիր Աշկենազիի, Դանիել Բարեմբոիմի և այլ երաժիշտների հետ։ Նա տալիս է վարպետության դասեր։ Իր դաշնակահար աղջկա և ջութակահար տղայի հետ մեկտեղ նա ելույթներ է ունենում (դաշնամուրային տրիո)։ Դաշնակահարուհի Մարթա Արգերիխի հետ շատ մոտ լինուլու շնորհիվ նա նրա հետ բազմիցս նվագել է և ձայնագրվել։ Իր ձայնագրությունների մեջ կարևոր տեղ են գրեավում Յոհան Սեբաստիան Բախի թավջութակի վեց սյուիտները, Յոհաննես Բրամսի կոնցերտները և Լյուդվիգ վան Բեթհովենի թավջութակի սոնատները։

2007 և 2021 թթ․ համերգներ է տվել Երևանում։ 2015 թ․ Բրյուսելում մասնակցել է Հայոց ցեղասպանության 100-ամյակին նվիրված համերգին։ 2020 թ․ Սևակ Ավանեսյանը Շուշիի ռմբակոծված եկեղեցում Մայսկու տված գործիքով էր Կոմիտաս նվագում․ «Սևակի կատարումը կարևոր էր ոչ միայն հայերի համար»,- նշել է Միշա Մայսկին։

## Ծանոթագրություններ

Կատեգորիա:Թավջութակահարներ
Կատեգորիա:Հրեաներ
Կատեգորիա:Լատվիայի հրեաներ
Կորեական թերակղզի

**Կորեական թերակղզի** (), գտնվում է Արևելյան Ասիայում` Ճապոնական և Դեղին ծովերի արանքում։ Թերակղզու մակերեսը շուրջ 220,8 հազ. կմ² է։

Կորեական թերակղզու գրեթե ամբողջ հիմքը, բացի նրա հարավային վերջավորությունից, կազմում է Չինական պլատֆորմի մի հատվածը, որի ելուստները որոշ վայրերում դուրս են գալիս մակերևույթ։

Թերակղզու մեծ մասը գրավում են հին լեռները։ Դեղին ծովի ափերի մոտ տարածվում է բլրոտ հարթավայրը։ Արևմտյան և հարավային ափերը խիստ կտրատված են. ցամաքի իջնելու հետևանքով այստեղ գոյացել են բազմաթիվ մանր կղզիներ։

Կորեական թերակղզին, առանձնապես նրա հյուսիսային մասը, հարուստ է օգտակար հանածոներով` քարածխով, երկաթի, գունավոր մետաղների, վոլֆրամի հանքաքարերով, ինչպես նաև ոսկով և գրաֆիտով։

Կլիման թերակղզու մեծ մասում բարեխառն է։ Ձմեռային մուսսոնը Եվրասիա մայրցամաքից բերում է ցուրտ ու չոր օդ, և ձմռանը ուժեղ սառնամանիքներ են լինում։ Ամառը շոգ ու անձրևային է։ Տեղումների տարեկան քանակը գրեթե ամենուրեք 1000 մմ-ից ավելի է։ Ոչ վաղ անցյալում հարթավայրերում աճում էին լայնատերև (կաղնու, թխկու) անտառներ, այժմ դրանք համարյա ոչնչացված են։ Լեռներում անտառները ավելի շատ են պահպանվել։ Թերակղզու միայն հարավում է կլիման մերձարևադարձային, և այստեղ աճում են մշտադալար կաղնիներ ու կամելիաներ, ինչպես նաև շագանակենիներ։

Կորեական թերակղզին բավականին խիտ է բնակեցված։ Թերակղզում է տարածվում Կորեայի Հանրապետությունը և Կորեայի Ժողովրդա-Դեմոկրատական Հանրապետության մեծ մասը։

Կատեգորիա:Ասիայի թերակղզիներ
Կատեգորիա:Թերակղզիներ այբբենական կարգով
Արմենակոբ

**Արմենակոբ**, հայկական հեռուստաընկերություն, հիմնվել է Հայաստանի հանրային ռադիոյի տնօրեն Արմեն Ամիրյանի կողմից 2000 թ․ հոկտեմբերի 5-ին։ Հեռուստաալիքը ներկայացնում էր տեղեկատվական, մշակութային, ժամանցային, երաժշտական, մանկական, գիտամատչելի և երիտասարդական հաղորդումներ։ 2009 թ. ապրիլի 24-ին հեռուստաալիքը վաճառվեց «Հոպար Մեդիա» ընկերությանը, և այդ հաճախականությամբ սկսվեց հեռարձակել նորաստեղծ ATV հեռուստաալիքը։

## Հաղորդումներ
* Ստերեո ստուդիա
* Համանվագ
* Ժամանակի վկան
* «Ես» նախագիծ
* «Go» նախագիծ
* «16» երիտասարդական ծրագիր
* 1 օրը՝ 30 րոպեում
* Պարարվեստի աշխարհում
* Հանդիպում (հեռարձակվել է Արարատով)
* Արևիկ (հեռարձակվել է նաև Առաջին ալիքով, հետագայում հեռարձակվել է Համահայկական ալիքով, Հայրենիք TV-ով և Արարատով)
* Արևներ (հեռարձակվել է նաև Արարատով, հետագայում հեռարձակվել է Համահայկական ալիքով և ATV-ով)
* Մուլտիկնիկ (հետագայում հեռարձակվել է ATV-ով, այժմ հեռարձակվում է Հայկական երկրորդ հեռուստաալիքով և Կենտրոնով)
* Հեքիաթների մոլորակ
* Հմայք (հաղորդման վարող՝ Լիաննա Տեր-Մինասյան)
* Պիլատես (հաղորդման վարող՝ Լիաննա Տեր-Մինասյան)
* 7 երգ (հաղորդման վարող՝ Էմմա Բալբաբյան, հեռարձակվել է նաև ATV-ով, հետագայում հեռարձակվել է Շանթ USA-ով)
* Բուդուար (հաղորդման վարող՝ Էմմա Բալբաբյան, հեռարձակվել է ATV-ով)
* Դպրոցական պատմություն
* Մեր կինոն
* Մեր թատրոնը
* Մինչև 18 և ավելի

## Ծանոթագրություններ
https://web.archive.org/web/20050212131733/http://www.mediaconcern.am/

Կատեգորիա:Երաժշտական հեռուստաընկերություններ
Կատեգորիա:Ժամանցային հեռուստաընկերություններ
Կատեգորիա:Հայաստանի հեռուստաալիքներ
Կատեգորիա:Հայաստանի հեռուստաընկերություններ
Կատեգորիա:Հեռարձակումը դադարեցրած հեռուստաալիքներ
Կատեգորիա:Հեռուստաընկերություններ այբբենական կարգով
Կատեգորիա:Մանկական հեռուստաընկերություններ
Կատեգորիա:Մշակութային հեռուստաընկերություններ
Գրիգոր Լաքա

**Գրիգոր Լաքա** (*Չեզարե*, 1888, Տրապիզոն - 1959), հայ դերասան, ծաղրանկարիչ։

1903-1907 թվականներին սովորել է Վենետիկի Մուրատ-Ռափայելյան վարժարանում, Վահրամ Փափազյանի հետ։ Ուսման շրջանն ավարտելուց հետո նվիրվել է բեմական ասպարեզին, կարճ ժամանակ խաղացել է իտալական խմբերում, ապա եկել է Կովկաս։ Նրա անմիջական մասնակցությամբ 1907 թ.-ին Բաթումում ստեղծվել է թատերախումբ, որը տվել է մի շարք ներկայացումներ։ Տեղափոխվել է Թիֆլիս, խաղացել Վահրամ Փափազյան, Հ. Զարիֆյանի, Հովհաննես Աբելյանի, Օվի Սևումյանի հետ, կատարելով հիմնականում կատակերգակ դերեր։ 1920-ականների սկզբներին մեկնել է Փարիզ, որտեղ ունեցել է բեմական նկատելի գործունեություն, մինչև 1930-ականների վերջերը մնալով ֆրանսահայ բեմի սիրված դերասաններից մեկը։

Գլխավոր դերերից են՝ քահանա («Ավազակներ»), Հայրապետ («Նամուս»), Նալբանդ Ոսկան («Չար ոգի»), Ժեկո («Տրիլբի»), Քիլոն Քիլոնիդես («Յո երթաս») և այլն։

Միաժամանակ եղել է տաղանդավոր ծաղրանկարիչ։ 1910-ականների սկզբներից սրամիտ ծաղրանկարներով աշխատակցել է կովկասահայ մամուլին («Հուշարար», «Գեղարվեստ» և այլն), իսկ Փարիզում ապրելու տարիներին եղել է «Կավռոշ» շաբաթաթերթի և տարեգրքի հիմնական աշխատակիցներից մեկը։ Դրանց էջերում ունի հարյուրավոր շարժեր, ժամանակի գրեթե բոլոր հայ գործիչներին պատկերող։ Փարիզում նրա հիմնական զբաղմունքը եղել է դեկորատիվ նկարչությունը։

Երկրորդ համաշխարհային պատերազմից հետո ապրել է Իտալիայում։

## Ծանոթագրություններ

Կատեգորիա:1888 ծնունդներ
Կատեգորիա:1959 մահեր
Կատեգորիա:Հայ դերասաններ
Կատեգորիա:Հայ ծաղրանկարիչներ
Մոսկվայի դիզայնի թանգարան

150px|մինի|Մոսկվայի դիզայնի թանգարանի պատկերանիշերը։
**Մոսկվայի դիզայնի թանգարան** (), 2012 թվականի մայիսին Մոսկվայում հիմնված մասնավոր մշակութային կազմակերպություն։

## Թանգարանի պատմությունը
Թանգարանի բացումը կատարվել է 2012 թվականի նոյեմբերի 29-ին «Մանեժ» Կենտրոնական ցուցադրական դահլիճում () «50-80-ականների խորհրդային դիզայնը» ցուցահանդեսով։ Թանգարանը հիմնվել է մի խումբ արվեստագետների, դիզայներների, լրագրողների, ճարտարապետների ջանքերով։ Հիմնական նպատակը՝ ռուսական դիզայնի զարգացումy, լուսավորական աշխատանքը մշակույթի վիզուալ ճյուղերում և միջազգային համագործակցությունը։

## Հետաքրքիր փաստեր
* Մոսկվայի դիզայնի թանգարանի ֆիրմային ոճը մշակել են LAVA Amsterdam ստուդիայի հոլանդացի դիզայներները։
*Նախապես թանգարանի նյութերը պետք է ցուցադրվեին հատուկ ավտոբուսում, բայց Մոսկվայի մշակույթի դեպարտամենտը 2012 թվականի հուլիսին «Մանեժ» Կենտրոնական ցուցադրական դահլիճի վերնահարկում 500 մ² տարածք տրամադրեց թանգարանին՝ մշտական ցուցադրության համար։

:Ավտոբուսի գաղափարը մնաց, որպես շարժական ցուցադրական տարածք՝ այլևս թանգարան գնալ պետք չէ, թանգարանը կգա քո մոտ կոնցեպցիայով։

## Ծանոթագրություններ

Կատեգորիա:Մոսկվայի թանգարաններ
Կատեգորիա:2012 հիմնադրումներ Ռուսաստանում
Կատեգորիա:2012 հիմնադրված թանգարաններ
Կատեգորիա:Մոսկվայի գեղարվեստական թանգարաններ
Ավստրիայի դրոշներ

Ստորև ներկայացված է **[[Ավստրիա]]յում կիրառվող դրոշների** ցանկը։

## Պետական դրոշներ

## Շտանդարտներ

## Երկրամասեր

## Պատմական դրոշներ

## Ծանոթագրություններ

Կատեգորիա:Ավստրիայի պետական խորհրդանիշեր
Ավստրիայի օրհներգ

**Land der Berge, Land am Strome** (թարգմանաբար ), 1946 թվականի հոկտեմբերի 22-ից սկսած Ավստրիայի պետական օրհներգն է։ Երաժշտությունը առանձնացվել է Մոցարտի «Մասոնական կանտատա» () ստեղծագործությունից, որը Մոցարտը ավարտել է իր մահից ընդամենը 19 օր առաջ՝ 1791 թվականի դեկտեմբերի 5-ին։ Խոսքերի հեղինակը Պաուլա ֆոն Պրերադովիչն է։

### Օրհներգի տեքստը

## Ծանոթագրություններ

## Արտաքին հղումներ
* Օրհներգի երաժշտությունը (առանց բառերի)
* Ավստրիայի օրհներգը

Ավստրիա
Օրհներգ
Արջամկան օր

[մինի|Արջամկան օրը Փանքսաթոնիում 2005 թ. [Փենսիլվանիա]]
մինի|Արջամուկ
**Արջամկան օր** (), ավանդական ժողովրդական տոն ԱՄՆ-ում և Կանադայում, տոնվում է ամեն տարվա փետրվարի 2-ին։ Ընդունված է այդ օրը հետևել իր բնից դուրս եկող արջամկանը։ Նրա պահվածքից դատելով կարելի է իմանալ՝ գարունը շուտ կգա, թե ոչ։

Ըստ լեգենդի, եթե օրը ամպամած է, և արջամուկը չի տեսնում իր ստվերը ու հանգիստ դուրս է գալիս բնից, ապա գարունը շուտ է գալու։ Եթե օրը արևոտ է, արջամուկը վախենում է իր ստվերից ու նորից ետ է մտնում, ապա դեռ վեց շաբաթ ձմեռ կլինի։ ԱՄՆ-ում և Կանադայում այս օրը կազմակերպվում են տեղական օդերևութաբան արջամկանը նվիրված տոնախմբություններ, որոնք գրավում են մեծ թվով զբոսաշրջիկների։

## Տոնի ծագման պատմությունը
Հին Հռոմում փետրվարի 2-ին տոնում էին ոզնու օրը։ Օդերևութաբանական կանխագուշակումը այդ օրը կազմվում էր ձմեռային քնից արթնացած ոզնու պահվածքով, որը տեսնում կամ չէր տեսնում իր ստվերը։ Արևմտյան Եվրոպայի ժողովուրդները այս տոնը պահպանել էին երկար ժամանակ։ Հյուսիսային Գերմանիայում հետևում էին փորսուղի պահվածքին։ Ամերիկայում արջամկան լեգենդի հիշատակումները հանդիպում են XVIII դարում Գերմանիայից գաղթած փենսիլվանական հոլանդացիների պատումներում։ Հյուսիսային Ամերիկայում, որտեղ ոզնիներ և փորսուղներ շատ չկային, ավանդույթը շուռ եկավ արջամկան վրա։ Այս լեգենդի վրա էլ հիմնվեց ավանդույթը, որը զարգացրին Փանքսաթոնիի Արջամկան ակումբի անդամները։ Արջամկան օրը պաշտոնական տոն դարձավ 1886 թ.։

Ըստ Գրիգորյան օրացույցի՝ կաթոլիկ քրիստոնեությունը տոնում է Տեառնընդառաջը և այդ առթիվ ԱՄՆ-ում ժողովրդականություն է վայելում շոտլանդական ասացվածքը՝ *If Candlemas Day is bright and clear, there’ll be two winters in the year* (Տեառն ընդ առաջը լուսավոր է և պարզ, ուրեմն տարվա մեջ երկու ձմեռ կլինի)։

Փենսիլվանիա գաղթած գերմանացիները ասում են՝ Wann die Grundsau ihre Schatte seht, noch sechs Wochen Winter ist was es meent (Եթե արջամուկը տեսնում է իր ստվերը, նշանակում է էլի վեց շաբաթ ձմեռ կլինի)։

## Ծանոթագրություններ

Կատեգորիա:ԱՄՆ-ի տոներ
Կատեգորիա:Կանադայի տոներ
Սառնակունք (գյուղ)

**Սառնակունք**, գյուղ Հայաստանի Սյունիքի մարզի Սիսիան համայնքում։

## Անուն
Գյուղի պաշտոնական անունը Սառնակունք է։ Խորհրդային Միության սկզբնական շրջանում կոչվել է Սայբալու։ Սառնակունք է վերանվանվել 1946 թվականին։

## Աշխարհագրություն
Գտնվում է Որոտան գետի ձախ կողմում` սարահարթին, ծովի մակերևույթից մոտ 2100 մ բարձրության վրա։ Հեռավորությունը Սյունիքի մարզի մարզկենտրոն Կապան քաղաքից ճանապարհով կազմում է մոտ 115 կմ, իսկ Սիսիան քաղաքից հեռու է մոտ 18 կմ դեպի հյուսիս-արևմուտք, Երևան-Գորիս ավտոմայրուղու վրա։

## Պատմություն
Գյուղն հիմնադրվել է 1920-ականներին։ Հիմնական բնակիչները եղել են *ղալաջուղցիները*, ովքեր թողնելով ձորում գտնվող իրենց հին բնակավայրը բարձրացել և նոր գյուղ են հիմնել բարձր լեռնային գոտում։ Սառնակունքից 10 կմ հս-արևելք առկա են մ.թ.ա. VIII-VII հազ. ժայռապատկերներ, որոնք ապացուցում են, որ տարածքը բնակեցված է եղել դեռևս նախնադարում։ Գյուղի հյուսիսարևելյան մասում տեղակայված են եղել Ձկնարած, Բերդ, Բերդաշեն և Մուխրաբակ ավերակ գյուղերը։

1945 թվականին Սառնակունքում հայտնաբերվել են հնագույն հայկական դրամներ, որոնց մեջ կային նույնիսկ Տիգրան Մեծի և Արտավազդ II-ի ժամանակներում հատված դրամներ։

### Պատմամշակութային հուշարձաններ

## Բնակչություն
Համաձայն 2011 թվականին Հայաստանում անցկացված մարդահամարի արդյունքների՝ Սառնակունքի մշտական բնակչությունը կազմել է 474, առկա բնակչությունը՝ 444 մարդ։ Բնակիչները հայեր են, որոնց նախնիները եկել են Նախիջևանից, Ջուղայից, նախկին Ղալաջուղ գյուղից և Սիսիանից։ Ստորև ներկայացված է Բռնակոթ գյուղի բնակչության թվային փոփոխությունն ըստ տարիների.

## Գյուղատնտեսություն
Սառնակունքի գյուղատնտեսության հիմնական ուղղություններն են անասնապահությունը և դաշտավարությունը։ Գյուղացիները զբաղվում են հացահատիկի մշակմամբ, մանր ու խոշոր եղջերավոր անասունների բուծմամբ, ինչպես նաև մեղվաբուծությամբ։

## Տես նաև
* Սառնակունքի գանձ

## Ծանոթագրություններ

## Արտաքին հղումներ
* Էջը Սյունիքի մարզպետարանի կայքում 

Կատեգորիա:Սիսիան համայնքի բնակավայրեր
Կատեգորիա:Սյունիքի մարզի գյուղեր
Գետտո

[մինի|աջից|Գետո [Ֆրանկֆուրտ քաղաքում]]
**Գետո** կամ **Առանձնաթաղ**, խոշոր քաղաքների շրջան, որտեղ ստիպողաբար կամ կամավոր կերպով բնակվում է որևէ ազգային փոքրամասնություն։ Լեզուների մեծամասնությունում այդ շրջանների համար օգտագործվում է *գետտո* (-ից, որը նշանակում է «նոր ձուլարան») եզրը, որն առաջին անգամ կիրառվել է 1516 թվականին Վենետիկում հրեաների մեկուսացված բնակեցման համար նախատեսված շրջանի վերաբերյալ։

## Տես նաև
* Վենետիկի առանձնաթաղ
* Բանթուստան
* Գոպպո

Կատեգորիա:Հասարակագիտություն
Կատեգորիա:Քաղաք
Կատեգորիա:Սփյուռք
Կատեգորիա:Խտրականություն
Կատեգորիա:Սեգրեգացիա
Կատեգորիա:Հակասեմականություն
Ռադու Լուպու

**Ռադու Լուպուն** (անգլերեն՝ Radu Lupu ), հրեական ծագումով ռումինացի դաշնակահար։

## Կենսագրություն
Ծնվել է 1945 թվականի նոյեմբերի 30-ին ռումինական Գալաց քաղաքում։ 
Լուպուն սկսել է դաշնամուր նվագել վեց տարեկան հասակում։ Նա առաջին անգամ մենահամերգ է նվագել 12 տարեկանում։ Իր առաջին համերգներին նա նաև ներկայացնում էր իր սեփական ստեղծագործությունները։ Սկզբում նա սովորում է Բուխարեստի կոնսերվատորիայում, այնուհետև որպես լավ ուսանող նրան առաջարկում են սովորել Մոսկվայի Կոնսերվատորիայում։ Այնուհետև մասնակցելով բազմաթիվ դաշնակահարների մրցույթների նա գրավում է առաջին մրցանակներ։ 
Սկսելով սոլո կարիերա, նա նվագում է աշխարհի գրեթե բոլոր նվագախմբերի հետ տարբեր քաղաքներում։ 
Չնայած նրան, որ Ռադու Լուպուն շատ շրջագայում է և բազմաթիվ ելույթներ է ունենում, նա շատ ամաչկոտ և չխոսկան է, և գրեթե երբեք հարցազրույց չի տալիս։ 
Լուպուն հիմնականում սիրում է կատարել գերմանացի ռոմանտիկների ստեղծագործությունները՝ Ֆրանց Շուբերտ, Ռոբերտ Շուման, Յոհաննես Բրամս և այլք։ 
Իր նվագը բնութագրվում է հետևյալ բառակապակցությամբ՝ "ստեղնաշարային նկարիչ"։
Լուպուն հանդես է գալիս նաև կամերային երաժշտությունում։ 
Նա կատարել է բազմաթիվ ձայնագրություններ և դրանց համար ստացել է տարբեր մրցանակներ։

## Ծանոթագրություններ

Կատեգորիա:Ռումինիայի հրեաներ
Կատեգորիա:Հրեա դաշնակահարներ
Կատեգորիա:Ռումինացի դաշնակահարներ
Կատեգորիա:1945 ծնունդներ
Կատեգորիա:Նոյեմբերի 30 ծնունդներ
Կատեգորիա:«Գրեմմի» մրցանակի դափնեկիրներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:Ռումինացի երաժիշտներ
Շաքի (գյուղ)

**Շաքի**, գյուղ Հայաստանի Սյունիքի մարզի Սիսիան համայնքում։

## Անուն
Գյուղի պաշտոնական անունը Շաքի է։ Ռուսական կիայսրության ժամանակաշրջանում բնակավայրը անվանել են նաև Շեկի։

## Աշխարհագրություն
Գյուղը գտնվում է Սյունիքի մարզի մարզկենտրոն Կապան քաղաքից 103 կմ հյուսիս-արևմուտք, Սիսիան քաղաքից՝ մոտ 5 կմ դեպի հյուսիս-արևմուտք, Երևան-Գորիս ավտոճանապարհի աջ կողմում։ Ծովի մակերևույթից բարձր է 1710 մ։ Բնակավայրի տարածքով հոսում համանուն գետը, որի վրա էլ գտնվում են Շաքիի ջրվեժը և Շաքիի ՀԷԿը։

## Բնակչություն
Համաձայն 2011 թվականին Հայաստանում անցկացված մարդահամարի արդյունքների՝ Շաքիի մշտական բնակչությունը կազմում էր 1197, առկա բնակչությունը՝ 1061 մարդ։ Ստորև ներկայացված է Շաքի գյուղի բնակչության թվային փոփոխությունն ըստ տարիների.

## Պատմություն
Շաքիի մասին առաջին հիշատակումներ են նկատվում V դարի հայ պատմիչների աշխատություններում։ 1829 թվականին Շաքիում են վերաբնակվում Պարսկաստանից գաղթած 25 հայ ընտանիք։ Շաքիի շրջակայքում պահմանվել են վանքի ավերակներ, խաչքար, մատուռ, հին գերեզմանոց, ինչպես նաև Շամախիի բերդը՝ համանուն գյուղատեղիով։

### Պատմամշակութային հուշարձաններ

## Տնտեսություն
Բնակչությունը զբաղվում է անասնապահությամբ, հացահատիկի, կերային կուլտուրաների մշակությամբ և պտղաբուծությամբ։

## Ծանոթագրություններ

## Արտաքին հղումներ
* Էջը Սյունիքի մարզպետարանի կայքում

Կատեգորիա:Սիսիան համայնքի բնակավայրեր
Կատեգորիա:Սյունիքի մարզի գյուղեր
Իվան Պիրիս

**Իվան Ռոդրիգո Պիրիս** (, ), պարագվայցի ֆուտբոլիստ, Պարագվայի հավաքականի և Ուրուգվայի Դեպորտիվո Մալդոնադո ֆուտբոլային ակումբի աջ պաշտպան։

## Ակումբային կարիերա
### Սերրո Պորտենյո
Պիրիսը 3 տարի անցկացրեց պարագվայական ակումբում, նա մեծ դեր ունեցավ 2011 թվականի Լիբերտադորեսի գավաթի խաղարկությունում Սերրո Պորտենյոյի մինչև կիսաեզրափակիչ հասնելուն։ 2011 թվականին ֆուտբոլիստի իրավունքները գնեց ուրուգվայական Դեպորտիվո Մալդոնադո ֆուտբոլային ակումբը, նույն թվականի հուլիսի 19-ին 2 տարվա վարձավճարային պայմանագիր կնքեց բրազիլական Սան Պաուլու ակումբի հետ։

### Սան Պաուլու
Պիրիսը իր նոր թիմին միացավ 2011 թվականի Ամերիկայի գավաթի խաղարկությունից հետո։ Սան Պաուլուի փոխնախագահը կիսվեց ֆուտբոլիստի մասին իր տպավորություններով ակումբի պաշտոնական կայքին. «Մի քանի ամսվա աշխատանքներից հետո ակնհայտ կդառնա այս ֆուտբոլիստի որակները և կարծում եմ, որ այս ֆուտբոլիստի հաջողությունները կուրախացնեն մեզ։ Պիրիսը երիտասարդ ֆուտբոլիստ է, ով ունի մեծ պոտենցիալ։»

### Ռոմա
2012 թվականի օգոստոսի 1-ին Պիրիսը վարձավճարով տեղափոխվեց իտալական Ռոմա, որտեղ նա պետք է ստանար 0, 7 միլիոն եվրո, ինչպես նաև 2012/13 մրցաշրջանի ավարտին իտալական կողմը իրավունք էր վերապահում գնել ֆուտբոլիստի ամբողջական տրանսֆերը 4 միլիոն եվրոյով։

## Միջազգային կարիերա
Ամերիկայի գավաթի 2011 թվականի խաղարկությունում Պիրիսը հանդես էր գալիս Պարագվայի հավաքականում, թիմը նրա հետ միասին հասավ մինչև եզրափակիչ, կիսաեզրափակիչում Պարագվայը հաղթեց Վենեսուելային, սակայն եզրափակիչ խաղում 3-0 հաշվով պարտություն կրեց հարևան Ուրուգվայի հավաքականից։

## Նվաճումներ
* Պարագվայի առաջնություն՝ 2009

## Ծանոթագրություններ

Կատեգորիա:Պարագվայցի ֆուտբոլիստներ
Կատեգորիա:1989 ծնունդներ
Կատեգորիա:Ռոմայի ֆուտբոլիստներ
Կատեգորիա:Մարտի 10 ծնունդներ
Կատեգորիա:Տղամարդկանց ֆուտբոլի պաշտպաններ
Կատեգորիա:Սերո Պորտենյոյի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Սան Պաուլոյի ֆուտբոլիստներ
ՀՀ ԳԱԱ զեկույցներ

**ՀՀ ԳԱԱ զեկույցներ** («Հայաստանի գիտությունների ազգային ակադեմիայի Զեկույցներ), հանդեսը լույս է տեսնում տարեկան չորս անգամ, զետեղում է հետազոտությունների նոր արդյունքներ պարունակող համառոտ հոդվածներ։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի հանդեսներ
Կատեգորիա:Հայկական ԽՍՀ հանդեսներ
Հայաստանի կենսաբանական հանդես

**«Հայաստանի կենսաբանական հանդես»**, ամսագրում հրատարակվող հոդվածները վերաբերում են կենսաբանական բոլոր գիտություններին, ինչպես նաև բժշկագիտությանը և գյուղատնտեսությանն առնչվող կենսաբանական հիմնահարցերին։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի հանդեսներ
Կատեգորիա:Հայկական բժշկական պարբերականներ
ՀՌՀ լրաբեր. Ֆիզիկա-մաթեմատիկական և ճշգրիտ գիտություններ

**Հայ-ռուսական (սլավոնական) համալսարանի լրաբեր. Ֆիզիկա-մաթեմատիկական և ճշգրիտ գիտություններ**, ընդգրկված է Հայաստանի Հանրապետության բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Աստղաֆիզիկա (հանդես)

**Աստղաֆիզիկա**, գիտական հանդես, որը տպագրում է Հայաստանի Հանրապետության գիտությունների ազգային ակադեմիան։ Հանդեսը լույս է տեսնում 1965 թվականից: 

Հանդեսը տպագրում է ինքնատիպ հոդվածներ աստղաֆիզիկայի, միգամածությունների և միջաստղային միջավայրի ֆիզիկայի, աստղաբաշխության և արտագալակտիկական աստղագիտության, ինչպես նաև աստղաֆիզիկային սահմանակից բնագավառների գծով։ 

Հանդեսը նախատեսված է գիտական աշխատակիցների, ասպիրանտների և բարձր կուրսերի ուսանողների համար։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի հանդեսներ
Մաթեմատիկան բարձրագույն դպրոցում

**Մաթեմատիկան բարձրագույն դպրոցում**, գիտամեթոդական ժողովածուն լուսաբանում է բարձրագույն և հանրակրթական դպրոցում մաթեմատիկայի դասավանդման արդի հիմնահարցերը։ ժողովածուն նախատեսված է ուսանողների, ասպիրանտների, հայցորդների, ուսուցիչների, դասախոսների համար։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Հայաստանի քիմիական հանդես

**Հայաստանի քիմիական հանդես**, Հայաստանի ԳԱԱ մարմին է։ Հանդեսում տպագրության համար ընդունվում են նյութեր հոդվածի, կարճ հաղորդումների ու նամակների տեսքով, որոնք պարունակում են տեսական և փորձարարական հետազոտությունների արդյունքներ։ Հանդեսը տպագրում է քիմիական գիտության բոլոր ուղղություններին վերաբերող աշխատանքներ, այդ թվում՝ ընդհանուր, ֆիզիկական, անօրգանական, անալիտիկ, օրգանական, պոլիմերային, մետաղօրգանական, կոորդինացիոն, բնական միացությունների, կենսօրգանական քիմիայի, քիմիական ֆիզիկայի, քիմիական տեխնոլոգիայի և քիմիական նյութաբանության մասին։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի հանդեսներ
ՀՀ ԳԱԱ և ՀՊՃՀ տեղեկագիր. Տեխնիկական գիտություններ

**ՀՀ ԳԱԱ և ՀՊՃՀ տեղեկագիր. Տեխնիկական գիտություններ** («Հայաստանի Գիտությունների Ազգային Ակադեմիայի և Հայաստանի պետական ճարտարագիտական համալսարանի տեղեկագիր. տեխնիկական գիտությունների սերիա»), հանդեսում տպագրվում են տեսական և փորձարարական հետազոտությունների արդյունքները տեխնիկական գիտությունների հետևյալ բաժիններից՝ մեքենաշինություն, նյութագիտություն, շինարարական կառուցվածքներ, հիդրավլիկա և հիդրոտեխնիկական կառույցներ, էներգետիկա, էլեկտրատեխնիկա, գիտական սարքաշինություն և չափողական տեխնիկա, հաշվողական տեխնիկա և ինֆորմատիկա, ռադիոէլեկտրոնիկա, լազերային տեխնիկա, ավտոմատացում և կառավարման համակարգեր։
Հանդեսում լուսաբանվում են ակադեմիական և ճյուղային գիտահետազոտական ինստիտուտների, բուհերի, գիտաարտադրական միավորումների և այլ կազմակերպությունների գիտական գործունեության առավել կարևոր արդյունքները։ Հանդեսը նախատեսված է ճարտարագետների, հետազոտողների և գիտնականների լայն շրջանների համար։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի հանդեսներ
Մանկավարժության և հոգեբանության հիմնախնդիրները

**Մանկավարժության և հոգեբանության հիմնախնդիրները**, Միջբուհական կենսորցիումի «Մանկավարժության և հոգեբանության հիմնախնդիրները» գիտական պարբերականը միտված է նպաստելու Հայաստանում բարձրագույն մանկավարժական կրթական համակարգի բարելավմանը և առաջնթացին։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Հայաստանի գիտությունների ազգային ակադեմիայի տեղեկագիր․ Մեխանիկա

**Հայաստանի գիտությունների ազգային ակադեմիայի տեղեկագիր․ Մեխանիկա**, հանդեսը լուսաբանում է առաձգականության մաթեմատիկական տեսության, թաղանթների և սալերի տեսության, պլաստիկության, սողքի առաձգամածուցիկության տեսությունների, էլեկտրամագնիսաառաձգականության տեսության, աերոհիդրոմեխանիկայի, շարժման կայունության, շինարարական մեխանիկայի և փորձարարական տեխնիկայի հարցերը։ Հանդեսը նախատեսված է գիտնականների, ճարտարագետների, բուհերի դասախոսների, ասպիրանտների և ուսանողների համար։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի հանդեսներ
ՀՀ ԳԱԱ տեղեկագիր։ Ֆիզիկա

**ՀՀ ԳԱԱ տեղեկագիր։ Ֆիզիկա**, հրատարակվում է ռուսերեն՝ հայերեն համառոտագրություններով «Известия НАН Армении. Физика» անվանումով ՀՀ ԳԱԱ Գիտություն հրատարակչության կողմից 1966 թ․-ից և անգլերեն՝ «Journal of Contemporary Physics (Armenian Academy of Sciences)» անվանումով **Allerton Press**, Springer հրատարակչությունների կողմից 1984 թ․-ից։

Ամսագրի ISSN նույնականացման համարներն են՝  տպագիր ռուսերեն,  տպագիր անգլերեն և  էլեկտրոնային անգլերեն հրատարակությունների համար։

* Գլխավոր խմբագիր՝ Վլադիմիր Հարությունյան,
* Գլխավոր խմբագրի տեղակալ՝ Էդվարդ Շառոյան,
* Պատասխանատու քարտուղար՝ Նաթելլա Աղամալյան։
* Խմբագրական կազմ՝ Արամ Պապոյան, Արսեն Հախումյան, Դավիթ Սարգսյան,Արմեն Մելիքյան, Էդուարդ Ղազարյան, Ալբերտ Սիրունյան։

Ամսագրում ներառված են ժամանակակից ֆիզիկայի բոլոր ոլորտները։ Այն մեծ ներդրում ունի հիմնարար և կիրառական գիտությունների այնպիսի բաժիններում, ինչպիսիք են գերբարձր էներգիաներով տարրական մասնիկների միջև փոխազդեցություն, տարրական մասնիկների ֆիզիկա, լիցքավորված մասնիկների փոխազդեցությունը նյութի հետ, հոծ միջավայրերի ֆիզիկա, տարածական քվանտացման երևույթներ, ռադիոֆիզիկա և էլեկտրոնիկա, օպտիկա և քվանտային էլեկտրոնիկա, նանոֆիզիկա, ազդակների ֆիզիկա և գերհաղորդականություն։

Դասակարգվում և համառոտագրվում է․ Science Citation Index Expanded (SciSearch), Journal Citation Reports/Science Edition, SCOPUS, INSPEC, Chemical Abstracts Service (CAS), Google Scholar, Academic OneFile, Expanded Academic, OCLC, SCImago, Summon by Serial Solutions․

Ընդգրկված է Հայաստանի Հանրապետության բարձրագույն որակավորման հանձնաժողովի (ՀՀ ԲՈՀ) սահմանած գիտությունների դոկտորական և գիտությունների թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։

## Պատկերասրահ

## Ծանոթագրություններ

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի հանդեսներ
ՀՊՃՀ բանբեր

**Բանբեր Հայաստանի պետական ճարտարագիտական համալսարանի. Մոդելավորում, օպտիմալացում, կառավարում**, բաժինը պարունակում է գիտության տարբեր ոլորտներում հանդիպող զանազան խնդիրների լուծման համար անհրաժեշտ մաթեմատիկական, ֆիզիկական, էլեկտրոնային, նանոտեխնոլոգիաների վրա հիմնված և այլ բնույթի մոդելների կառուցման գիտագործնական ասպեկտները։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Կատեգորիա:ՀՊՃՀ
Հայաստանի գիտությունների ազգային ակադեմիայի տեղեկագիր․ Երկրի մասին գիտություններ

**ՀՀ ԳԱԱ տեղեկագիր․ Երկրի մասին գիտություններ**, ընդգրկված է Հայաստանի բարձրագույն որակավորման կոմիտեի սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի հանդեսներ
Կատեգորիա:Հայկական ԽՍՀ հանդեսներ
21-րդ դար (հանդես)

**21-րդ ԴԱՐ**, վերլուծական հանդես, հրապարակում է վերլուծական բնույթի հոդվածներ, որոնցում առաջնային են Հայաստանի հիմնախնդիրների վերաբերյալ թեմաները։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Գլոբուս Ազգային անվտանգություն

**Գլոբուս Ազգային անվտանգություն**, հայկական հանդես, հոդվածները նվիրված են Հայաստանի և հայության ռազմաքաղաքական, տեղեկատվական, քաղաքակրթական ու հոգևոր անվտանգության խնդիրներին, հայկական համայնքի կազմակերպչական, անվտանգության հիմնահարցերին։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Կատեգորիա:Հայկական գրական պարբերականներ
Գլոբուս էներգետիկ և տարածաշրջանային անվտանգություն

**Գլոբուս էներգետիկ և տարածաշրջանային անվտանգություն**, հայկական ամսագիր, տպագրվում են անալիտիկ բնույթի հոդվածներ, որոնք նվիրված են Հայաստանի և նրա տարածաշրջանների էներգետիկ և քաղաքական զարգացումներին։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Բանբեր Երևանի համալսարանի

**Բանբեր Երևանի համալսարանի**, հանդես, լույս է տեսնում տարեկան երեք անգամ, 6 շարքով՝
# Հայագիտություն
# Բանասիրություն
# Իրավաբանություն
# Փիլիսոփայություն և հոգեբանություն
# Սոցիոլոգիա և տնտեսագիտություն
# Միջազգային հարաբերություններ և քաղաքագիտություն։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:ԵՊՀ գիտական ամսագրեր
Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Նոր հայկական բժշկական հանդես

**Նոր հայկական բժշկական հանդես**, հանդեսում հրատարակվում են բժշկա-կենսաբանական կոնկրետ ուղղություններով և հիմնախնդիրներով գիտահետազոտական հրապարակումներ։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Կատեգորիա:Հայկական բժշկական պարբերականներ
ԵՃՇՊՀ տեղեկագիր

**Երևանի ճարտարապետության և շինարարության պետական համալսարանի տեղեկագիր**, ընդգրկված է Հայաստանի բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։ Հրատարակվում էին մինչև 2020 թվականը։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Հայագիտական հանդես

**Հայագիտական հանդես**, գրական, լեզվաբանական, պատմագիտական և մշակութային հանդես։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Կատեգորիա:Հայկական գրական պարբերականներ
Կատեգորիա:Հայկական հայագիտական պարբերականներ
Կատեգորիա:Հայկական մշակութային պարբերականներ
Հանդես (տարեգիր)

** Հանդես**, հայկական գիտամեթոդական հանդես։ Երևանի թատրոնի և կինոյի պետական ինստիտուտի հրատարակչություն։ Լույս է տեսնում 2002 թվականից Երևանում (տարեկան 1-2 համար)։ Գլխավոր խմբագիրն է Լաուրա Մուրադյանը։

Հանդեսում տպագրվում են թատրոնի և կինոյի պատմությանն ու տեսությանը, բեմական խոսքին, պարարվեստին, հեռուստատեսությանը, արվեստի այլ ճյուղերի հիմնախնդիրներին, դասավանդման մեթոդների վերլուծությանը վերաբերող, ինչպես նաև գրականագիտական, փիլիսոփայական, գեղագիտական, պատմական, սոցիոլոգիական հոդվածներ։ «Հանդես»-ին աշխատակցում են բուհի դասախոսներ, ասպիրանտներ, ուսանողներ և տվյալ ոլորտի այլ մասնագետներ։

## Ծանոթագրություններ

Կատեգորիա:Հայաստանի հանդեսներ
Կատեգորիա:Հայկական գիտական պարբերականներ
Ագրոգիտություն

**Ագրոգիտություն գիտական ամսագիր**, ամսագիրը, ՀՀ ԲՈՀ-ի խորհրդի որոշմամբ, ներառված է բնական, տեխնիկական և հասարակական գիտությունների բնագավառներում դոկտորական և թեկնածուական ատենախոսությունների արդյունքների տպագրման համար ընդունելի գիտական ամսագրերի ցանկում։

ՀՀ Գյուղատնտեսության նախարարության գյուղատնտեսության աջակցության հանրապետության կենտրոնի հրատարակչություն։ Լույս է տեսնում 1958 թվականից Երևանում (մինչև 2002 թվականը՝ «Գյուղատնտեսական գիտությունների տեղեկագիր», ապա՝ «Ագրոգիտություն և արտադրություն»)։ Տպագրում է ՀՀ ագրոպարենային համակարգի գիտական ձեռքբերումներին, նոր տեխնիկայի ու տեխնոլոգիաների ներդրման, գիտահետազոտական աշխատանքների արդյունքներին վերաբերող հոդվածներ՝ հայերեն, ռուսերեն, անգլերեն՝ ամփոփումներով։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Կատեգորիա:Հայաստանի թերթեր
Կատեգորիա:Տեղեկագրքեր
Տեղեկատվական տեխնոլոգիաներ և կառավարում

**Տեղեկատվական տեխնոլոգիաներ և կառավարում**, ամսագրի նպատակն է կառավարման, տեղեկատվական և համակարգչային տեխնոլոգիաների մասնագետների շրջանում բարձրացնել պրոֆեսիոնալիզմի մակարդակը, ինչպես նաև քարոզել 21-րդ դարի տեղեկատվական քաղաքացիական նոր հասարակության կառուցման գաղափարները։ Ամսագիրը հրապարակում է վերջին հետազոտությունների արդյունքները և նախատեսված է գիտաշխատողների, ինժեներների, ասպիրանտների, մագիստրանտների, համակարգչային ու տեղեկատվական տեխնոլոգիաների մասնագետների և օգտագործողների համար։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Կրթությունը և գիտությունը Արցախում

**Կրթությունը և գիտությունը Արցախում**, գիտամեթոդական և գիտահանրամատչելի պարբերական ուսուցիչների, դասախոսների և սովորողների համար։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Արցախի հանդեսներ
Կատեգորիա:Հայկական գրական պարբերականներ
Արմենիան Ֆոլիա Անգլիստիկա

**Արմենիան Ֆոլիա Անգլիստիկա**, հայկական ասոցիացիայի անգլիագիտական հետազոտությունների գրախոսվող միջազգային ակադեմիական հանդես, որի նպատակն է խթանել անգլիագետների հետ գիտական համագործակցության ամրապնդումը անգլերեն լեզվի, մշակույթի, գրականության և մեթոդաբանության գիտա-հետազոտական ոլորտներում։ Հանդեսն ունի նաև հայագիտական բաժին, որը միջազգային գիտական շրջաններին հասանելի է դարձնում հայոց լեզվի, գրականության և մշակույթի ոլորտում հայ գիտական մտքի ձեռքբերումները, նպաստում հայ մշակույթի ճանաչմանն ու տարածմանը։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Հայաստան. Ֆինանսներ և էկոնոմիկա

**Հայաստան. Ֆինանսներ և էկոնոմիկա**, ամսագրի հիմնական նպատակներն են Հայաստանում իրականացվող ֆինանսատնտեսական քաղաքականության լուսաբանումն ու դրա թափանցիկության ապահովումը, տնտեսական դաշտում առկա հիմնախնդիրների բացահայտումն ու դրանց լուծման ուղիների ուրվագծումը և տնտեսագիտական մտքի հետագա զարգացումը։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Կատեգորիա:Հայկական տնտեսական պարբերականներ
Կատեգորիա:Պարբերականներ այբբենական կարգով
Լրաբեր հասարակական գիտությունների

**Լրաբեր հասարակական գիտությունների** («ԼՀԳ»), ամսագիր, ՀԽՍՀ ԳԱ հասարակական գիտությունների բաժանմունքի հրատարակություն։ Լույս է տեսնում 1940 թվականից (մինչև 1966 թվականը՝ «Տեղեկագիր» վերտառությամբ), Երևանում։ Խմբագիրներ՝ Ս. Կարապետյան, Հ. Բատիկյան, Խ. Մոմջյան, Մ. Ներսիսյան, Հ. Օրբելի, Ա. Հովհաննիսյան, Ծ. Աղայան, Գ. Ստեփանյան, Հ. Ասլանյան, Գ. Աբով, Հ. Ինճիկյան, Վ. Միքայելյան (1972 թվականից)։

«ԼՀԳ» բազմաբնույթ հասարակագիտական պարբերական է։ Տպագրում է պատմության, գրականության, լեզվաբանության, փիլիսոփայության, իրավունքի, տնտեսագիտության, վիմագրության, արևելագիտության, ազգագրության և այլ բնագավառների սովետական (մասնավորապես հայ) գիտնականների ուսումնասիրությունները։ Ունի հոդվածների, հաղորդումների, բանավեճերի, քննարկումների, լրատու, գրախոսությունների բաժիններ։ Հրապարակված նյութերն ու ուսումնասիրությունները հիմնականում նվիրված են ՀԽՍՀ-ում հասարակական գիտությունների զարգացման պատմությանն ու առաջընթացին, հասարակության զարգացման արդի շրջանի հրատապ հարցերին։ Աշխատակցել են Հրաչյա Աճառյանը, Մ. Մալխասյանցը, Մանուկ Աբեղյանը, Սրբուհի Լիսիցյանը, Գ. Ղափանցյանը, Բ. Պիոտրովսկին, Ա. Հովհաննիսյանը, Ա. Տերտերյանը, ինչպես նաև ժամանակակից նշանավոր գիտնականներ։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

## Ծանոթագրություններ

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի հանդեսներ
Կատեգորիա:Հայկական ԽՍՀ հանդեսներ
Արյուն (հանդես)

**Արյուն**, ամսագրում տպագրվում են արյունաբանության և փոխներարկաբանության ոլորտի կլինիկական և փորձարարական աշխատանքներ։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Կատեգորիա:Հայկական բժշկական պարբերականներ
Անհնարինը (ֆիլմ, 2012)

**«Անհնարինը»** () ռեժիսոր Հուան Անտոնիո Բայոնայի ֆիլմերից, որի գլխավոր դերերը մարմնավորում են Նաոմի Ուոթսը, Էվան Մաքգրեգորը, Թոմ Հոլանդը, Սեմյուել Ջոսլինը, Օակլի Պենդերգասթը, Մարտա Էտուրան, Շենկե Մյորինգը, Ջերալդին Չապլինը, Թլոյ Հինդաչոտեն, Ժոմժաոի Սե-Լիմը։

## Սյուժե
Ֆիլմը հիմնված է իրական իրադարձությունների վրա և պատմում է Մարիա Բելոյի և նրա հոր ընտանիքի մասին։ Ֆիլմի գործողությունները կատարվում են 2004 թ.-ին, երբ տեղի ունեցավ Հնդկական Օվկիանոսի ցունամին։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:2010-ականների անգլերեն ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:Lionsgate ֆիլմեր
Կատեգորիա:Summit Entertainment ֆիլմեր
Կատեգորիա:Warner Bros. ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպանական թրիլեր ֆիլմեր
Կատեգորիա:Իսպանական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Հուան Անտոնիո Բայոնայի ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր մահվան մասին
Կատեգորիա:Ֆիլմեր, որոնց գործողությունները տեղի են ունենում 2004 թվականին
Վէմ

**Վէմ**, համահայկական պատմամշակութային եռամսյա հանդես։ Լույս է տեսնում Երևանում՝ 2009 թվականից։ 1933-1939 թվականներին Փարիզում Սիմոն Վրացյանի խմբագրությամբ լույս ընծայված «Վէմ. երկամսեայ հանդէս մշակոյթի և պատմութեան» գիտական պարբերականի շարունակությունն է։

## Պատմություն
Լույս է տեսել 1933-1939 թվականներին Փարիզում և 2009 թվականից՝ Երևանում (որպես շարունակություն)։ Հիմնադիր-խմբագիրը եղել է Սիմոն Վրացյանը, խմբագիր՝ Գևորգ Խուդինյան (2009 թվականից)։ Առաջին շրջանում տպագրել է ՀՅԴ գործունեությանը վերաբերող նյութեր, դաշնակցական գործիչների հուշեր, նամակներ, անդրադարձել է Հայկական հարցին, ազգային-ազատագրական պայքարին, Մեծ եղեռնին, Առաջին համաշխարհային պատերազմին (1914-1918), Հայաստանյայց առաքելական եկեղեցուն, հայագիտության առանձին ճյուղերի, ՀԽՍՀ-ի և սփյուռքահայ գաղթավայրերի կյանքին, կրթամշակութային անցուդարձին։

Ներկայում տպագրում է հայագիտությանը, հայ գրականությանը, տնտեսագիտությանը, մշակույթին վերաբերող, ինչպես նաև գիտագործնական հոդվածներ, գրախոսություններ, հուշեր, վավերագրական նյութեր, ուշադրության կենտրոնում են Հայկական հարցը, Արցախյան հիմնախնդրի խաղաղ կարգավորման բանակցային գործընթացները, անդրադառնում է ՀՀ-ում և Սփյուռքում տեղի ունեցող կարևոր իրադարձություններին։ Առաջին համարում, որպես հավելված, զետեղվել է 1933-1939 թվականներին լույս տեսած թողարկումների մատենագիտությունը։

## Ծանոթագրություններ

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

## Արտաքին հղումներ
* Պաշտոնական կայք

Կատեգորիա:Հայաստանի հանդեսներ
Կատեգորիա:Հայկական գիտական պարբերականներ
Կերպարվեստ (հանդես)

**«Կերպարվեստ»**, Հայաստանի նկարիչների միության պարբերականը, որը լույս է տեսել 2003-2014 թվականներին։ Հրատարակիչ՝ «Դիզայն կենտրոն» կոոպերատիվ։

## Պատմություն
Առաջին համարը լույս է տեսել 2003 թվականի սեպտեմբերի 5-ին։ Կերպարվեստը լուսաբանող մասնագիտական լրատվամիջոց էր։ Հանրահռչակել է հայ ավանդական և ժամանակակից ազգային կերպարվեստը։ Տպագրել է վերլուծական նյութեր, ներկայացրել ցուցահանդեսներ, անդրադարձել հայ նշանավոր վարպետների հոբելյաններին և նկարիչների միության գործունեությանը։

Պարբերականում, հայերենից զատ, տպագրվել են նաև ռուսերեն նյութեր։ Հրատարակվել է 1200-ից ավելի տպաքանակով տարին 1 կամ 2 անգամ, տարածվել ՀՆՄ անդամների և արվեստասեր հասարակության մեջ, ուղարկվել միության մասնաճյուղեր և արտերկիր։

Ընդգրկված է եղել Հայաստանի Հանրապետության բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։

Հանդեսի վերջին համարը լույս է տեսել 2014 թվականի սեպտեմբերին։ Հրատարակումը դադարեցվել է ֆինանսների բացակայության պատճառով։

## Խմբագրական խորհուրդ
«Կերպարվեստի» խմբագրական խորհուրդը ձևավորված է եղել նկարիչների միության բաժինների նախագահներից և կերպարվեստի ոլորտի ճանաչված գիտնականներից։

Պարբերականի խմբագրական խորհրդի նախագահն էր Կարեն Աղամյանը, գլխավոր խմբագիրը՝ Վրեժ Առաքելյանը։

## Ծանոթագրություններ

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:2003 հիմնադրումներ Հայաստանում
Կատեգորիա:Հայաստանի հանդեսներ
Կատեգորիա:Հայկական գիտական պարբերականներ
Կանթեղ (հանդես)

**«Կանթեղ»**, հանդեսը տպագրում է հոդվածներ գրականության, լեզվաբանության, պատմության, քաղաքագիտության, փիլիսոփայության, սոցիոլոգիայի, հոգեբանության, արվեստագիտության, իրավաբանության և մանկավարժության մասին։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Կատեգորիա:Հայկական գրական պարբերականներ
Պատմաբանասիրական հանդես

**Պատմաբանասիրական հանդես** (), ՀՀ ԳԱԱ կողմից հրատարակվող գիտական հանդես։ Լուսաբանում է հայ ժողովրդի պատմության, գրականության, փիլիսոփայության, լեզվի, արվեստի և մշակույթի հարցերը, ընդհանուր բանասիրության և հայագիտության տեսական խնդիրները, հայ ժողովրդի քաղաքական, տնտեսական և մշակութային կապերը մյուս ժողովուրդների հետ։

## Պատմություն
Հայագիտական այս հանդեսը հիմնադրվել 1958 թվականին, հիմնադիր խմբագիրն է եղել ակադեմիկոս Մկրտիչ Ներսիսյանը, որի մահից հետո 1999 թվականին նրան փոխարինել է ակադեմիկոս Վարդգես Միքայելյանը։ 2006 թվականից հանդեսի գլխավոր խմբագիրն է ՀՀ ԳԱԱ թղթակից անդամ, բանասիրական գիտությունների դոկտոր Սարգիս Հարությունյանը

Տպագրվելիք հոդվածները, եթե հարկ է զգացվում, ուղարկվում են մասնագետներին գրախոսության։ Տպագրվող բոլոր հոդվածները վերջնականապես քննարկվում են խմբագրական խորհրդի նիստում և հանձնվում տպագրության։ Հանդեսում տպագրված հոդվածները եռալեզու են՝ հայերեն, ռուսերեն և անգլերեն։ Հանդեսը սկզբնական տարիներին տպագրվում էր տարեկան չորս համար, յուրաքանչյուրը ավելի քան 300 մեծադիր տպագրական էջ, իսկ 1999 թվականից ի վեր տպագրվում է տարեկան 3 համար։

## Աշխատակազմ
### Գլխավոր խմբագիրներ
* Մկրտիչ Ներսիսյան (1958-1999)
* Վարդգես Միքայելյան (1999-2006)
* Սարգիս Հարությունյան (2006-2019)

Գլխավոր խմբագրի ներկա տեղակալ և պատասխանատու քարտուղարն է բանասիրական գիտությունների դոկտոր Անուշավան Զաքարյանը։

### Խմբագրական խորհուրդ
Խմբագրական խորհուրդը բաղկացած է հետևյալ անդամներից՝
* ակադեմիկոս Սուրեն Արևշատյան,
* ակադեմիկոս Հրաչ Բարթիկյան,
* ՀՀ ԳԱԱ թղթակից անդամ Արամ Քալանթարյան,
* ՀՀ ԳԱԱ թղթակից անդամ Հենրիկ Հովհաննիսյան,
* բ.գ.դ. Աելիտա Դոլուխանյան,
* բ.գ.դ. Լավրենտի Հովհաննիսյան,
* բ.գ.դ. Սամվել Մուրադյան,
* բ.գ.դ. Ազատ Եղիազարյան,
* պ.գ.դ. Պավել Չոբանյան։

## Արտաքին հղումներ
* Հայաստանում հրատարակվող գիտական պարբերականների ցանկ  // Գիտական տեղեկատվական վերլուծության և մոնիթորինգի կենտրոն

## Ծանոթագրություններ

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի հանդեսներ
Կատեգորիա:Հայկական հայագիտական պարբերականներ
Էնդոսկոպիկ վիրաբուժությունը Հայաստանում

**Էնդոսկոպիկ վիրաբուժությունը Հայաստանում**, գիտական գործնական ամսագիր էնդոսկոպիկ վիրաբուժության և բժշկության մեջ նորագույն տեխնոլոգիաների վերաբերյալ։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ
Կատեգորիա:Հայկական բժշկական ասոցիացիա
Երաժշտական Հայաստան

**«Երաժշտական Հայաստան»**, երաժշտական, մշակութային, գիտիտական, վերլուծական-տեղեկատվական եռալեզու ամսագիր։ Հրատարակում է Երևանի պետական կոնսերվատորիան 1998 թվականից։ Հրատարակչական խորհրդի անդամներ են Արմեն Սմբատյանը (հիմնադիր-նախագահ), Գոհար Շագոյանը (հիմնադիր-գլխավոր խմբագիր), Սերգեյ Սարաջյանը, Ժաննա Զուրաբյանը, Շահեն Շահինյանը, Արաքսի Սարյանը, Սվետլանա Սարգսյանը, Ռոբերտ Ամիրխանյանը, Մհեր Նավոյանը, Ռուբեն Տերտերյանը (Էկվադոր), Գրիգոր Փիթեճյանը (Նյու Յորք), Լիլիթ Երնջակյանը, Աննա Արևշատյանը և ուրիշներ։

Լուսաբանում է Հայաստանում, Արցախում, Սփյուռքում և աշխարհում տեղի ունեցող երաժշտական կարևոր իրադարձությունները, Երևանի պետական կոնսերվատորիայի գործունեությունը մշակութային կյանքում, հայ և օտարազգի ճանաչված երաժիշտների ելույթները Հայաստանի և աշխարհի բեմերում, տպագրում է մշակութային կապերին, հոգևոր երաժշտությանը, արվեստին
վերաբերող տեսական, քննադատական հոդվածներ, գրախոսություններ և այլ նյութեր։

Ընդգրկված է Հայաստանի բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայաստանի հանդեսներ
Կատեգորիա:Հայկական գիտական պարբերականներ
Կատեգորիա:Հայկական մշակութային պարբերականներ
Բնական գիտությունների էլեկտրոնային ամսագիր

**Բնական գիտությունների էլեկտրոնային ամսագիր**, ամսագիրը տեղադրված է օնլայն ԱՄՆ EBSCO հրատարակչությունում։ Գիտական հոդվածները տպագրվում են անգլերեն լեզվով, ներկայացման ձևերը համապասխանում են ընդունված միջազգային ստանդարտներին։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:ՀՀ ԳԱԱ գիտական ամսագրեր
Կատեգորիա:Հայաստանի ամսագրեր
Կատեգորիա:Հայկական էլեկտրոնային թերթեր
Օտար լեզուները Հայաստանում

**Օտար լեզուները Հայաստանում**, հանդեսը կոչված է իրականացնելու գիտական, մեթոդական և տեղեկատվական գործունեություն՝ ուշադրության կենտրոնում պահելով կրթական բարեփոխումները, լեզվաբանությունը և դասավանդումը, ընդհանուր և ռոմանագերմանական բանասիրությունը, օտար լեզվի դասավանդման մեթոդիկան և այլն։

## Աղբյուր
* Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ 

Կատեգորիա:Հայկական գիտական պարբերականներ
Կատեգորիա:Հայաստանի հանդեսներ